Viquipèdia Discussió:Presa de decisions/2010/Admissibilitat de centres educatius

message: Sóc partidari d'acceptar els articles vers els centres educatius: Aquest punt de vista el fonamento en que sóc del parer (tot i no haver-ho contrastat mai) que molts d'aquests són creats per usuaris novells i que normalment son estudiants del propi centre que s'inicien en l'edició de la viquipèdia tot fent l'article de la seva escola o institut. Opino que és relativament senzill trobar refs que ens permeten contrastar l'existència del centre (conselleries d'educació pertinents, Ajuntaments,...) i que hauríem de mirar d'aprofitar aquests articles de forma que ens permetés mostrar al nouvingut com funciona la viquipèdia i com fer un article amb uns mínims de qualitat. Si en lloc de proposar el seu esborrament de forma "sistemàtica" es mirès d'establir un diàleg amb l'editor és molt probable que de 'article que actualment esborrem restes quelcom a la Viquipèdia ja sigui per que l'article ha "madurat" i hi ha prou elements com per que sigui un article per se o bé per que s'acordi d'incorporar part de la informació en un apartat centres educatius del poble o en una llista de centres.--Marc (Mani'm?) 15:43, 4 nov 2010 (CET)
replies: text: Responc aquí encara que hi ha un altre debat en marxa aquí: Jo som partidari d'acceptar els articles sobre els centres educatius, però, evidentment, d'aquells que algú ja hagi considerat notables o sobre els quals ja s'hagi escrit. Si admetem articles de centres educatius pel sol fet d'existir (i com a conseqüència d'això, estan llistats en la web de la conselleria corresponent), estarem abonant el camí per fer articles inèdits. Estarem fent articles enciclopèdics sobre coses de les quals mai cap font fiable ha estudiat.

text: És a dir, som partidari de mantenir els centres educatius que hagin destacat per qualque cosa o sobre els quals hagin escrit fonts independents exactament igual que en tots els altres casos. Faríem articles sobre tots els metges? No, només sobre aquells notables, només sobre aquells que hagin suscitat l'interès d'una font fiable independent. Faríem articles sobre tots els vaixells? etc.

text: Dius "Opino que és relativament senzill trobar refs que ens permeten contrastar l'existència del centre". Ningú (crec) no en dubta, de l'existència del centre. El que s'han de trobar són referències que en demostrin la seva notabilitat/admissibilitat. També podríem trobar fonts que permetessin contrastar l'existència de milers de metges, vaixells, etc. però no basten: no basta demostrar que existeix (les pàgines grogues passarien a ser una font inesgotable de referències), s'ha de demostrar que alguna font fiable n'ha xerrat alguna vegada i de manera no tangencial.

text: També he de remarcar que la majoria d'articles de centres educatius que s'han proposat per esborrar han passat pel següent procés: 1. Els creadors de l'article són avisats de que aportin fonts que verifiquin l'admissibilitat de l'article, ja que s'ha posat la plantilla  a l'article. 2. S'espera un temps prudencial en el qual el creador no sol donar senyals de vida 3. Es proposa el seu esborrat si, com sol passar quasi sempre, el creador no dóna senyals de vida i l'article no es millora. 4. La comunitat (i l'autor hi pot participar amb dret a vot) decideix el seu manteniment o esborrat en base a VP:NOT. En aquesta oportunitat, l'autor tampoc no hi sol participar. En conclusió: crec que es donen prou oportunitats pel diàleg i que si no s'estableix, no és perquè la comunitat no els en doni l'oportunitat sinó perquè aquells usuaris que un dia van crear l'article, uns mesos o anys més tard, ja no recorden si tenen compte a la Viquipèdia o no. Crec que hi ha moltes altres maneres d'animar a la participació dels novells que no impliquin anar en contra de les polítiques de la Viquipèdia i l'acceptació de treballs inèdits o que no tenguin referències a fonts fiables.

text: I una darrera cosa: en tenir llistes del tipus Llista d'instituts d'educació secundària del Gironès com aquesta que vaig fer jo, els articles que no siguin prou notables per tenir un article per ells mateixos, podran fusionar-se amb la llista. Aquesta és una de les propostes que vàrem escriure a la proposta de política. Pau Cabot · Discussió 16:50, 4 nov 2010 (CET)
replies: text: :Fent més reduccions a l'absurd, puc agafar totes les propostes de supressió de l'anglesa sobre centres educatius i traduir-los aquí abans no els esborrin? O vist al revés, com expliquem de forma entenedora a nivell de secundària que poden fer l'article de la seva escola en català però no el podran traduir en castellà o anglès? Està clar que hi ha un interès en crear aquests articles, però la solució no és tancar els ulls. Com explicar a un novell que se li admet un article amb 4 dades promocionals internes però que no podrà fer altres articles similars sobre altres temes? Si la notabilitat és difícil de fer entendre, encara és més difícil explicar-ho a nivell de secundària. Aquí ens cal un esforç addicional per arribar a uns criteris entenedors per un alumne, tipus: mínim 75 anys d'antiguitat. Però això no vol dir establir una data arbitrària, sinó fer un estudi de quins són notables i quin criteris (senzills) tenen en comú. A l'anglesa, per exemple, no han arribat a cap consens sobre aquest punt. Aquí, el problema és que nosaltres mateixos no tenim clara la notabilitat i l'estirem amunt o avall segons el dia, segons els usuaris que casualment passaven per allà, amb percepcions subjectives sense gaires investigacions. --V.Riullop (parlem-ne) 17:43, 4 nov 2010 (CET)
replies: text: :: No sé si afecta molt o no al que estam comentant, però voldria afegir que la majoria dels articles dels centres educatius de les Illes Balears que tenim ara, no són creats per alumnes. Pel que jo sé, la majoria són creats per professors dels centres, molt d'ells alumnes de cursos d'edició a la Viquipèdia. No estic segur si això es pot extrapolar a la resta, però m'imagín que sí. Pau Cabot · Discussió 18:45, 4 nov 2010 (CET)
thread_title:  Comentaris 

message: Matèria prima per fer l'estudi d'admissibilitat dels centres educatius. He agafat tots els centres educatius de les Illes Balears que actualment tenen un article individual a la Viquipèdia:
* Estudi General Lul·lià (527 anys)
* Col·legi Madre Alberta (Escola privada, 191 anys)
* IES Ramon Llull (IES, 174 anys)
* Acadèmia de Belles Arts de Sant Sebastià (161 anys)
* Escola Universitària Alberta Giménez (138 anys)
* La Salle Alaior (Escola privada, 102 anys)
* Col·legi Públic Gabriel Alzamora (CEIP, 99 anys)
* IES Pasqual Calbó i Caldés (IES, 91 anys)
* Escola Unitària de la Mola (CEIP, 86 anys)
* Col·legi Públic de Son Ferriol (CEIP, 85 anys)
* IES Politècnic (IES, 79 anys)
* Escola d'Arts d'Eivissa, (75 anys)
* Institut Joan Alcover (IES, 68 anys)
* IES Son Pacs (IES, 61 anys)
* Col·legi Pius XII (Escola privada, 48 anys)
* IES Juníper Serra (IES, 45 anys)
* IES Na Camel·la (IES, 42 anys)
* Escola Mata de Jonc (Escola privada, 34 anys)
* IES Llorenç Garcías i Font (IES, 33 anys)
* Universitat de les Illes Balears (32 anys)
* IES Madina Mayurqa (IES, 23 anys)
* IES Bendinat (IES, 8 anys)
* Conservatori Municipal Elemental de Música de Palma Xesc Forteza (4 anys)
* Escola Municipal de Mallorquí de Manacor ?
* Escola Municipal d'Atletisme de Palma ?
Hi podria haver posat els de la resta dels territoris de parla catalana, però l'estudi seria un poc massa extens. Jo m'oferesc a cercar la documentació dels centres. Què en pensau? Pau Cabot · Discussió 08:20, 5 nov 2010 (CET)
replies: text: De forma intuïtiva, quanta més antiguitat més fàcil deu resultar trobar cobertura informativa. Un límit intuïtiu (no exclusiu) podria ser els centres existents abans de la guerra. Això ja és un indicatiu de pioners d'alguna manera en el seu àmbit, probablement amb història relatada de l'època de la república (quan es va incidir especialment en el renovament social de l'ensenyament), i supervivents a un trencament social com és una guerra civil. Això és extensible a la resta del món degut a la II GM. És a dir, uns 75 anys d'antiguitat, per arrodonir, independentment d'altres possibles criteris i, evidentment, d'aquells que compleixin el criteri general. --V.Riullop (parlem-ne) 10:01, 5 nov 2010 (CET)
replies: text: : A mi em sembla bé la ratlla dels 75 anys. Pau Cabot · Discussió 16:35, 7 des 2010 (CET)
thread_title:  Antiguitat